شەفەق
نیوز/ نێچیروان بارزانی سەرۆک هەرێم کوردستان، ئمڕوو چوارشەممە، پیشوازی لە ئیلینا
رۆمانوسکی خانمە باڵیۆز ئەمریکا لە عراق و شاند دیبلۆماسی و سەربازی یاوەری کرد.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز وت: هەردوگ لایەنەگە لە گردەوبوینیان
باس دویاترین گەشەیل سیاسی لە عراق و دروسکردن حکومەت نوو عراق کردن، و دووپات لە گرنگی
دیاریکردن یەکەمینەیل کار حکومەت عراق کردن ئەرا چارەکردن گرفتەیل، و هاوڕا بوین ک
دروسکردن حکومەت نوو عراق جویر دەرفەتیگە ئەرا چارەکردن گرفتەیل و توەنێد کار ئەرا
وەدەسهاوردن ئاسایش و ئارامی وڵاتەگە بکەێد، ک لەبان ئارامی ناوچەگە وەگشتی شکیەێدەو.
بەیاننامەگە
وتیش: هەردوگ لایەنەگە زوور لەبان گرنگی پەیوەندەیل هاوسەنگی عراق وەرد دەوڵەتەیل ناوچەگە
کردن، و هاوڕا بوێن ک حکومەت نوو عراق دەرفەت هاندان بەرهەمهاوردن دیرێد، و لە زەمینەسازی
و کیشانن سەرمایەیل و کەرت تایبەت و بیگانە ئەرا بەشداریکردن لە گەشەدان وڵاتەگە.
پەیوەندیەیل
ئەمریکا وەرد عراق و هەرێم کوردستان باوەتیگ لەناو ئەو دیدارە بوی ک خانمە باڵیۆز
ئەمریکا دووپات لە بتەوکردن پەیوەندیەیل ئەمریکا وەرد عراق و هەرێم کوردستان کرد،
و رووشنایی خستە بان کارەیل چاکسازی و دووارە رێکخستن پیشمەرگە، و پاڵپشتیکردن وڵاتەگەی
ئەرا سەرکەفتنی.
گرفتەیل
هەولێر-بەغداد و گفتوگۆ و تەقەلایل ئەرا چارەکردنیان، گرنگی چارەکردن گرفت نەفت و
گاز، رەوشەیل ناو هەرێم کوردستان، گرنگی ئارامکردن ژاوەژاو، ئاڵشبوین کەشوهەوا، چاکسازی
ئابووری، رەوشەیل ناوچەگە وەگشتی، و چەن باوەتەیگ ک لەلای هەردوگ لایەنەگە گرنگە قسە
وباس ئەو دیدارە بوین ک قونسوڵ گشتی ئەمریکا لە هەرێم کوردستان، و وەرپرس نویسینگەی
عراق لە وەزارەت دەرەوەی ئەمریکا ئامادەی بوین.
